**Már kapható ‘A Pickup’: a Ford elkezdi felvenni a megrendeléseket a vadonatúj Rangerre**

* A Ford közzéteszi Európa legkelendőbb pickupja1, a vadonatúj Ford Ranger legnépszerűbb modellvariánsainak árait
* A vadonatúj Ranger a típus eddigi legintelligensebb, legtöbbre képes és legsokoldalúbb változata, látványos dizájnnal, élvonalbeli konnektivitással és járműtechnológiával, valamint új hajtáslánc-kínálattal, amiben a Ford 3,0 literes, V6-os dízelmotorja is megtalálható 2
* Már megrendelhetők a Wildtrak és a Limited modellek 2023 tavaszi szállítással, és mindkettő a különleges, prémium kidolgozású, nagy teljesítményű Ranger Raptor után jelenik meg az európai márkakereskedésekben

**Budapest, 2022. szeptember 1.** – A Ford elkezdi felvenni a megrendeléseket a vadonatúj Ranger pickupra, bevezetve az európai piacra a típus eddigi legintelligensebb, legtöbbre képes és legsokoldalúbb változatát

A népszerű Wildtrak és Limited variánsokkal megérkeznek a márkakereskedésekbe a legnépszerűbb Ranger-változatok, valamivel előttük pedig a Ranger-család csúcsmodellje, [a Ford Performance által fejlesztett exkluzív, vadonatúj Ranger Raptor](https://media.ford.com/content/fordmedia/feu/en/news/2022/02/22/next-gen-ford-ranger-raptor-rewrites-the-rulebook-for-ultimate-o.html) is kapható lesz.

A vadonatúj Rangert az alapoktól újratervezték, hogy vásárlói még többet tehessenek meg és még hatékonyabban dolgozhassanak az autóval. Ezt szolgálja a látványos külső formaterv, az új hajtáslánc-technológiák (köztük a Ford 3,0 literes, V6-os dízelmotorja), a továbbfejlesztett futómű és rakodótér, valamint a high-tech utastér, ami fejlett konnektivitási és vezetéssegítő technológiákat kínál.

A prémium Ranger Wildtrak kivitel belépő ára nettó 15120000 forint lesz, a gazdag felszereltségű Limited változaté pedig nettó 17106900 forint lesz. Mindkét modell duplakabinos karosszériával kapható, és az első vásárlók 2023 tavaszán vehetik át járműveiket a magyar márkakereskedésekben.

“A Ranger igazi ikonná vált a vevők egy új nemzedéke számára, akik mélyen hisznek abban, hogy ez ‘A Pickup’,” nyilatkozta Bagyó Dávid, a Ford Pro értékesítsi vezetője. “A Ranger már eddig is Európa legnépszerűbb pickupja volt, és most globális pickup-építő tapasztalatunk minden eszközét bevetettük, hogy ez az új, izgalmas modell a képességek teljesen új szintjét kínálja vásárlóinknak.”

Az előző generációs Ranger eladásainak 60 százalékát a Wildtrak változat tette ki, jól példázva, hogy hatalmas az igény az olyan pickupokra, amelyek egyszerre komfortosak és sokoldalúak, így egyaránt tökéletesen használhatók munkavégzésre és szabadidős célokra.

A vadonatúj Ranger Wildtrak megalkuvást nem ismerő képességeit a Ford 3,0 literes V6-os turbódízel motorja 2 alapozza meg, ami most először jelenik meg a modell kínálatában. A 240 lóerő és 600 Nm forgatónyomaték leadására képes erőforrás tízfokozatú automata sebességváltóhoz kapcsolódik, és ezzel a hajtáslánccal az autó erőlködés nélkül képes akár 3500 kg vontatására is. 3

A Ford jól bevált, 2,0 literes EcoBlue dízelmotorjai is turbótöltésűek és kedvező üzemanyag-fogyasztásúak. 4 Mind a Ranger Limited, mind a Ranger Wildtrak megrendelhető a Ford 170 lóerős, 2,0 literes EcoBlue turbódízelével (amihez hatfokozatú manuális vagy hatfokozatú automata sebességváltó párosítható), illetve egy 205 lóerős, kettős turbótöltésű, 2,0 literes EcoBlue erőforrással, amihez tízfokozatú automata sebességváltóhoz kapcsolódik.

A kifinomult, ösztönös és élvezetes vezethetőség érdekében a vadonatúj Ranger számos modern technológiát tartalmaz alapáron, nem beszélve a modell eddigi legjobb terepképességéről.

Hat választható üzemmód egészíti ki a modern futómű képességeit, amit úgy terveztek meg, hogy tovább javuljon az autó első terepszöge, és ezzel együtt a jármű által nyújtott off-road élmény, illetve, hogy a Ranger az országúton és a terepen egyaránt kényelmesebben rugózzon. A vezető választhat a Normál, Eco, Csúszós út, Sár/Kerékvályú, Homok és (az automata váltós verziókban) a Vontatás üzemmódok közül, amelyek a helyzetnek megfelelően hangolják át a teljesítmény-leadást, a fokozatváltásokat, illetve a kipörgésgátló és az elektronikus stabilitásvezérlő működését, így az autó mindig optimálisan teljesít.

Attól függően, hogy hogyan és mire akarják majd használni a járművet, a vásárlók kétféle négykerékhajtási rendszer közül választhatnak: az egyik az elektronikus vezérlésű, menet közben kapcsolható megoldás, a másik pedig egy új, fejlett, állandó összkerékhajtás. Ez utóbbit – ami alapfelszerelés a 3,0 literes V6-os motorral szerelt Ranger Wildtrak modelleken – a terepezés után nem kell visszakapcsolni kétkerékhajtásra.

A vezető a jármű számos rendszerét ellenőrizheti és vezérelheti a kategória legnagyobb, 12,4 colos digitális műszeregységéről, ami a hagyományos, analóg megoldást váltja fel, illetve a 12 colos központi érintőképernyőről, amihez a Ford kifinomult [SYNC 4A](https://media.ford.com/content/fordmedia/feu/en/news/2020/09/04/ford-next-generation-sync-technical-briefing.html) kommunikációs, szórakoztató és tájékoztató rendszere is kapcsolódik. 6

A fejlett vezetéssegítő rendszerek sorában megtalálható az Ütközésre Figyelmeztető rendszer5, a Sávtartó Asszisztens5 és a Tolatási Fékasszisztens5, valamint olyan, a szegmensben elsőként kínált megoldások, mint a Keresztirányú Forgalomra Figyelmeztető rendszerrel és Utánfutó Ellenőrzéssel összekapcsolt Holttérfigyelő rendszer. 5

A FordPass okostelefonos alkalmazás 7 segítségével az autó tulajdonosai vagy üzemeltetői a távolból is ellenőrizhetik a jármű állapotát, de akár a (szegmensben elsőként megjelenő) Külső Területvilágítást is bekapcsolhatják, ami megvilágítja a pickup környezetének valamelyik kiválasztott területét; ez a megoldás ideális a kempingezéshez vagy a rakodáshoz.

A Ranger Wildtrak modell külső felszereltségének részei az alapáron kínált tetősínek, illetve a terepezés során nagyon hasznos, megerősített alsó védőelemek. A prémium kidolgozású Wildtrak utastér jellegzetes elemei a Micro Rib (nem textil) betétekkel díszített, könnyen tisztítható bőrülések, a kontrasztos öltésekkel varrott, fűthető sportkormány, a hangulatvilágítás és az Ebony árnyalatú tetőkárpitozás.

Kizárólag a Wildtrak változat vevői rendelhetik meg autójukat Cyber Orange külső fényezéssel, de emellett választhatnak az Agate Black Metallic, a Blue Lightning, a Carbonised Grey, a Diffused Silver, a Frozen White, a Lucid Red, a Arctic White és a Moondust Silver árnyalatok közül is, amelyek mind a Wildtrak, mind a Limited kivitelek kínálatában megtalálhatók.

A Ranger Limited változatban is számos luxusfelszerelés alapáras, többek közt a Sensico™ anyaggal bevont fűthető kormánykerék, a Soho bőrülések Apex stílusú dombornyomással, valamint a lágy tapintású műbőrborítású konzol.

# # #

1 Ausztria, Belgium, Nagy-Britannia, Csehország, Dánia, Finnország, Franciaország, Németország, Görögország, Magyarország, Írország, Olaszország, Hollandia, Norvégia, Lengyelország, Portugália, Spanyolország, Románia, Svédország és Svájc.

2 A 3,0 literes V6-os dízelmotorral és tízfokozatú automata sebességváltóval szerelt Ford Ranger homologizált CO₂-kibocsátása 262-273 g/km (WLTP), homologizált üzemanyag-fogyasztása pedig 10,0-10,4 l/100 km (WLTP).

3 A legnagyobb vontatható tömeget befolyásolja a rakomány, a jármű konfigurációja, a beszerelt tartozékok és az utasok száma.

4 A 2,0 literes, 170 lóerős EcoBlue dízelmotorral és hatfokozatú manuális sebességváltóval szerelt Ford Ranger homologizált CO₂-kibocsátása 215-243 g/km (WLTP), homologizált üzemanyag-fogyasztása pedig 8,2-9,3 l/100 km (WLTP).

A 2,0 literes, 170 lóerős EcoBlue dízelmotorral és hatfokozatú automata sebességváltóval szerelt Ford Ranger homologizált CO₂-kibocsátása 223-247 g/km (WLTP), homologizált üzemanyag-fogyasztása pedig 8,5-9,4 l/100 km (WLTP).

A 2,0 literes, 205 lóerős EcoBlue dízelmotorral és tízfokozatú automata sebességváltóval szerelt Ford Ranger homologizált CO₂-kibocsátása 226-247 g/km (WLTP), homologizált üzemanyag-fogyasztása pedig 8,6-9,4 l/100 km (WLTP).

Az üzemanyag/energiafogyasztási, CO₂-kibocsátási és az elektromos üzemmódban megtehető hatótávolság WLTP-adatait az Európai Unió 715/2007/EC számú szabványa által előírt technikai kívánalmak és műszaki adatok alapján, illetve a legfrissebb 2017/1151 direktíva alapján regisztrálták. Az alkalmazott, szabványos tesztelési eljárások lehetővé teszik a különböző járműfajták és gyártmányok összehasonlítását.

5 A vezetéssegítő technológiák kiegészítő feladatot látnak el, és nem helyettesítik a vezető figyelmét, döntését és irányítását, és a biztonságos autózást. Részletek a Felhasználói Kézikönyvben.

6 Ne vezessen zavaró körülmények hatása alatt. Ha lehetséges, használja a rendszerek hangvezérlését; vezetés közben ne használjon kézben tartott készülékeket. Bizonyos funkciók zárolva lehetnek, amíg az autó sebességváltója menetfokozatba van kapcsolva. Nem minden funkció kompatibilis az összes telefonkészülékkel.

7 A bizonyos okostelefon-platformokkal kompatibilis FordPass Pro alkalmazás letölthető. Az üzenet- és adatforgalomért a szolgáltató díjat számíthat fel.

***A Ford Motor Company***

*A Ford Motor Company (NYSE: F) globális vállalat, amelynek központja a Michigan állambeli Dearborn. A vállalat elkötelezetten dolgozik egy jobb világ megteremtésén, ahol minden ember szabadon mozoghat, és megvalósíthatja álmait. A vállalat Ford+ terve a növekedés és az értékteremtés érdekében hatásosan ötvözi a Ford már meglévő erősségeit, új képességeit és az ügyfelekkel fenntartott állandó kapcsolatot, hogy még teljesebb élményeket nyújthasson vásárlóinak, elmélyítve márkahűségüket. A Ford innovatív és vonzó Ford pickupokat, városi terepjárókat (SUV), haszonjárműveket és személyautókat, illetve Lincoln márkájú luxusautókat fejleszt és gyárt, valamint hálózatba kapcsolt szolgáltatásokat biztosít. Mindemellett a Ford megalapozza piacvezető pozícióját a mobilitási megoldások, köztük az önvezető technológiák terén, és a Ford Motor Credit Company révén pénzügyi szolgáltatásokat is nyújt. A Ford mintegy 182.000 embert foglalkoztat világszerte. Amennyiben több információra van szüksége a Fordról, termékeiről vagy a Ford Credit vállalatról, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban mintegy 35.000 alkalmazottat, az összevont, illetve nem összevont közös vállalkozásokkal együtt pedig mintegy 54.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 14 gyártóüzem (nyolc saját tulajdonú vagy összevont közös vállalat és hat nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |   |
|  | **Ford Közép- és Kelet-****Európai Értékesítő Kft.**2000 Szentendre Galamb J. 3. |  |
|  | Tel: +36 26 802802 |  |